Ray Aquilina, eks Supretendent fit-Taqsima tal-Pulizija tar-Reati Ekonomiċi, se jitressaq il-Qorti fuq akkużi ta' korruzzjoni. Dan ġie rrappurtat mis-Sunday Times dalgħodu. Aquilina ġie arrestat f'April li għadda billi saru allegazzjonijiet li għadda informazzjoni dwar l-investigazzjoni fil-qtil tal-ġurnalista Daphne Caruana Galizia. Illum Aquilina m'għadux iservi fi ħdan il-Korp tal-Pulizija. Skont it-Times, il-pulizija kkuntattjaw lill-Uffiċċju tal-Avukat Ġenerali biex jaraw kif l-aħjar li jittieħdu passi kontra l-eks Supretendent, wara li temmew l-investigazzjoni fuqu. Il-gazzetta qalet li l-investigazzjoni tmexxiet minn tim li twaqqaf biex jinvestiga dak li kien qed jiġi żvelat mill-każ tal-qtil ta' Daphne Caruana Galizia. Din l-investigazzjoni wasslet għall-konklużjoni li Aquilina għandu jaffaċċja diversi akkużi kriminali, li jvarjaw minn evażjoni tat-taxxa sa korruzzjoni, marbutin mar-relazzjoni tiegħu ma' Yorgen Fenech, in-negozjant akkużat b'kompliċità fl-assassinju tal-ġurnalista li seħħ fl-2017. Is-sensar fl-assassinju, Melvin Theuma, li ngħata maħfra presidenzjali biex jgħid kulma jaf, taħt ġurament fil-qorti qal li kienu qalulu li kien se jirċievi lista bil-postijiet fejn il-Pulizija kienet se tagħmel tfittxijiet, f'Novembru tal-2019. Jirriżulta li din il-lista kellha tingħadda minn Aquilina li dak iż-żmien kien jaħdem fit-Taqsima tar-Reati Ekonomiċi. Dan billi l-Pulizija kellha l-pjan li tarresta lil Theuma fuq lottu illegali u użura, bħala 'skuża' biex tikseb aċċess għar-rikordings li għamel Theuma tal-konverżazzjonijiet tiegħu ma' Fenech u nies oħra fuq il-qtil tal-ġurnalista. F'April li għadda Investigat eks supretendent fuq leaks lil Melvin Teuma F'Mejju, imbagħad, ġie żvelat li l-Pulizija qed tinvestiga bejgħ ta' propjetà li fiha allegatament kien hemm involuti n-negozjant Yorgen Fenech, l-eks Supretendent Ray Aquilina u n-negozjant Għawdxi Joseph Portelli. Kien ġie rrappurtat li l-Pulizija kienet qed tinvestiga bejgħ ta' propjetà f'Birżebbuġa li allegatament għamel Fenech lill-ġenituri ta' Aquilina bi prezz irħis ħafna. Din il-propjetà kellha tgħaddi għand Aquilina mingħand il-ġenituri tiegħu. Il-każ imur lura għall-2018 u l-propjetà kellha tinbiegħ għal terz tal-valur fis-suq. Skont dak irrappurtat fil-midja, oriġinarjament il-propjetà kienet ta' Portelli. Aqra aktar L-eks Supretendent ħa propjetà wara li Yorgen Fenech biegħha lill-ġenituri tiegħu bi prezz baxx – rapport .td_uid_3_60c65558b1ddd_rand.td-a-rec-img{text-align:left}.td_uid_3_60c65558b1ddd_rand.td-a-rec-img img{margin:0 auto 0 0}